Vita:Csicseriborsó

message: A csicseriborsó szócikkel van bajom. Ezt a Cicer arietinum fajjal azonosítja a Wikipédia cikke, holott a Priszter Szaniszló szerkesztette Növényneveink (1998) a C. a. fajt bagolyborsónak nevezi, míg a csicseriborsót a Lathyrus cicera latin névvel illeti. Én szótárszerkesztői munkám során Priszter műveihez igazodtam, hajlamos vagyok e kérdésben is neki igazat adni.
Dorogman György 
A lednek cikk szerint a Lathyrus cicera magyarul csicserilednek. Paulus Pontius Crassus vita 2012. május 17., 02:14 (CEST)
Újabb adalék: csicseri-borsó a Pallas Nagylexikon elektronikus változata szerint a Lathyrus sativa és a Lathyrus cicera. Sphenodon vita 2012. december 15., 20:51 (CET)
replies: text: És a bagolyborsó a Pallas elektronikus változatában. Úgy látszik, hogy a Pallas szerint a Lathyrus cicera a csicseriborsó. Sphenodon vita 2012. december 15., 21:20 (CET)
Aztán az Erdélyi Magyar Elektronikus Könyvtárban található Adatbank szerint a csicseriborsó több növényfaj elnevezése is lehet, melyek négy különféle növénynemzetségbe tartoznak: 1. Lathyrus tuberosus + Lathyrus aphaca, 2. Cicer arietinum, 3. Pisum arvense, 4. Vicia sp. + Vicia sativa.

text: És létezik az a felfogás, amit a jelenlegi szócikk is követ, hogy a csicseriborsó a Cicer arietinum.  Ez utóbbi felfogás a leggyakoribb jelenleg az interneten, ahogy' látom.
A botanikai szakmunkákban azonban Priszter Szaniszló művében megemlítetteket követik (elsősorban amiatt írta meg művét, hogy a növénynevek helyesírásában és a növényfajok magyar elnevezésében egységes álláspont jöjjön létre). Sphenodon vita 2012. december 15., 22:09 (CET)

text: Amint egy másik vitában már letettem a voksomat amellett, hogy a Növényneveinkre kell hagyatkoznunk az elnevezések terén, továbbra is ugyanezt javaslom. Ami jó a magyar botanikusok nagyrészének, jó az egyetemi tankönyvek szerzőinek, stb, az legyen jó nekünk is! --Hirvenkürpa  Mögbeszélés 2012. december 16., 09:36 (CET)
Az 1986-os, első kiadású Priszter-műben a csicseriborsónak két jelentése van, s mindkét esetben csupán szinonimaként említi: az egyik a csicserilednek (Lathyrus cicera) szinonimája, a másik pedig a bagolyborsó (Cicer arietinum) szinonimája. Az 1998-as kiadású mű (amit az első hozzászóló, Dorogman György említ), nem tudom, hogy megegyezik-e ezzel az 1986-ossal, vagy megváltozott közben. Sphenodon vita 2012. december 23., 02:14 (CET)
A legújabb kiadásban azonban már valóban csak a Lathyrus cicera neve a csicseriborsó. A Cicer arietinum elnevezése bagolyborsó, kávéborsó, illetve még egy, amire nem emlékszem pontosan, mert könyvesboltban néztem meg röviden, de biztosan nem a csicseriborsó. (Megvenni a művet, sajnos, anyagi okokból nem szeretném.) Nincs tudomásom, hogy miért változott a helyzet az 1986-os kiadás óta. Az én feltételezésem erre nézve az, hogy a növényfajok magyar elnevezésében az egyértelműsítésre való törekvés és a szótörténeti kutatások együttesen idézhették elő a változást. Sphenodon vita 2012. december 23., 17:52 (CET)
Átírtam Lathyrus cicerára és beleírtam szinonimaként, hogy csicseriledneknek is nevezik.
Láttam már a vitát a napokban, nem szóltam, mert nem volt ötletem. Most viszont az a helyzet, hogy az interwikik mind a Cicer arietinumra vonatkoznak, és feltehetőleg a konkrét részletek is, ezért nem lehet ezt így átírni. Hidaspal vita 2012. december 24., 18:14 (CET)
Csináltam egy csicserilednek cikket a Lathyrus cicerának. A magyar néven lehet gondolkodni, de nagyon sokatmodó a lednek cikk, amely szerint a Lathyrus nembe a lednekek tartoznak. A jelző nélküli közönséges név általában a nemzetség megfelelője, bár kivételek mindig vannak. A cikkek viszont alapvetően a rendszertani név által meghatározott növényről szólnak. Hidaspal vita 2012. december 24., 19:30 (CET)
thread_title:  Csicseriborsó vagy bagolyborsó?